NACRT

Na temelju članka 12. stavak 2., a u vezi s člankom 71. stavkom 1. točkom 4. Zakona o ustanovama („Narodne novine“, broj: 76/93, 29/97, 47/99 i 35/08), Vlada Republike Hrvatske je na sjednici održanoj \_\_\_\_\_\_ 2018. godine donijela

UREDBU

O PRESTANKU VAŽENJA UREDBE O OSNIVANJU AGENCIJE

ZA REGIONALNI RAZVOJ REPUBLIKE HRVATSKE

Članak 1.

Danom stupanja na snagu ove Uredbe, prestaje važiti Uredba o osnivanju Agencije za regionalni razvoj Republike Hrvatske („Narodne novine“, broj [155/08](http://www.iusinfo.hr/Publication/Content.aspx?Sopi=NN2008B155A4211&Ver=NN2008B155A4211), [83/12](http://www.iusinfo.hr/Publication/Content.aspx?Sopi=NN2012B83A1923&Ver=NN2012B83A1923) i [111/14](http://www.iusinfo.hr/Publication/Content.aspx?Sopi=NN2014B111A2128&Ver=NN2014B111A2128)).

Članak 2.

Agencija za regionalni razvoj Republike Hrvatske prestaje s radom danom stupanja na snagu ove Uredbe.

Članak 3.

Zahtjev za brisanje Agencije za regionalni razvoj Republike Hrvatske iz sudskog registra Ministarstvo regionalnoga razvoja i fondova Europske unije podnijeti će registarskom sudu danom stupanja na snagu ove Uredbe.

Članak 4.

Ova Uredba objavit će se u „Narodnim novinama“, a stupa na snagu 1. siječnja 2019. godine.

KLASA:

URBROJ:

ž

OBRAZLOŽENJE

Vlada Republike Hrvatske donijela je na sjednici održanoj 2. kolovoza 2018. godine Zaključak KLASA: 022-03/18-07/355, URBROJ: 50301-25/06-18-2 kojim se prihvaća Prijedlog smanjenja broja agencija, zavoda, fondova, instituta, zaklada, trgovačkih društava i drugih pravnih osoba s javnim ovlastima te se zadužuju nadležna tijela državne uprave za provedbu svih aktivnosti radi provedbe navedenog akta.

U skladu s navedenim, ovim Prijedlogom uredbe propisuje se prestanak važenja Uredbe o osnivanju Agencije za regionalni razvoj Republike Hrvatske.

Uz članak 1.

Ovim člankom propisuje se prestanak važenja Uredbe o osnivanju Agencije za regionalni razvoj Republike Hrvatske („Narodne novine“, broj: [155/08](http://www.iusinfo.hr/Publication/Content.aspx?Sopi=NN2008B155A4211&Ver=NN2008B155A4211), [83/12](http://www.iusinfo.hr/Publication/Content.aspx?Sopi=NN2012B83A1923&Ver=NN2012B83A1923) i [111/14](http://www.iusinfo.hr/Publication/Content.aspx?Sopi=NN2014B111A2128&Ver=NN2014B111A2128)).

Uz članak 2.

Ovim člankom propisuje se da Agencija za regionalni razvoj Republike Hrvatske prestaje s radom danom stupanja na snagu ove Uredbe.

Uz članak 3.

Ovim člankom propisuje se da će zahtjev za brisanje Agencije za regionalni razvoj Republike Hrvatske iz sudskog registra Ministarstvo regionalnoga razvoja i fondova Europske unije podnijeti registarskom sudu danom stupanja na snagu ove Uredbe.

Uz članak 4.

Ovim člankom propisuje se stupanje na snagu ove Uredbe.